На основу члана 35.став 7. Закона о планирању и изградњи ("Сл.гласник РС“", бр. 72/2009, 81/2009 - испр, 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014 и 145/2014) и члана 13. Статута општине Кладово („Сл.лист општине Кладово“ бр. 5/2008,2/2010) Скупштина општине Кладово на седници одржаној 12.јуна 2015.године донела је

**ОДЛУКУ**

**О УСВАЈАЊУ ПЛАНА ДЕТАЉНЕ РЕГУЛАЦИЈЕ „ПРИВРЕДНА ЗОНА КЛАДОВО“ У КЛАДОВУ**

 **Члан 1.**

Усваја се План детаљне регулације „“Привредна зона Кладово“у Кладову.

**Члан 2.**

 Границе подручја плана су дате графичким прилогом и чине је следеће катастарске парцеле:3724,3731,3732,3733,3734/2, 3734/6, 3734/5,3734/4,3734/3,3734/1,3739,3738,3736 3737 и 3735 КО Кладово.

 Површина планског подручја обухваћеног границом Плана износи 4 ha24а48м2.

**Члан 3.**

 План садржи текстуални део, који садржи правила уређења и правила грађења,графички део и обавезне прилоге.

Планoм су дефинисани: подела простора на карактеристичне целине и зоне, са дефинисањем намене земљишта, одређивањем површина јавне намене и површина претежне намене, са поделом на карактеристичне грађевинске зоне према урбанистичким показатељима и другим карактеристикама, дефинисане су регулационе линије саобраћајних коридора и осталих површина јавне намене, грађевинске линије, планиране трасе, коридори и капацитети мрежа јавне комуналне инфраструктуре, дата су правила грађења по зонама, мере и услови заштите, као и спровођење Плана.

**Члан 4.**

 План детаљне регулације „Привредна зона Кладово“ у Кладову израдило је Д.О.О.“ANDZOR ENGINEERING“ из Новог Сада .

**Члан 5.**

 Ова Одлука ступа на снагу даном објављивања у „Сл.листу општине Кладово“.

Број:350-40/2015-I

У Кладову, 12.јуна 2015.године

**СКУПШТИНА ОПШТИНЕ КЛАДОВО**

 **ПРЕДСЕДНИК**

 Драган Мариновић